Llíria no celebrarà la tradicional fira d'atraccions de Sant Miquel
01 de setembre de 2021

L'Ajuntament de Llíria ha decidit no celebrar al setembre la tradicional fira d'atraccions, que té lloc cada any amb motiu de les festes patronals de Sant Miquel.

El consistori ha pres esta decisió en vista de l'actual situació sanitària a causa de la pandèmia del COVID-19, amb l'objectiu d'evitar les aglomeracions de gent que es produeixen en este esdeveniment.

De la mateixa manera, lamenta haver de prendre este acord, pels firaires i el gran nombre de persones que gaudeix d'esta oferta d'oci, però amb això es pretén prevaldre la salut de la població en un moment en el qual encara no s'ha superat la pandèmia.

Esta decisió se suma, a més, a l'acord establert entre l'Ajuntament de Llíria i la Germanor de San Miguel sobre la no celebració de les festes patronals de Sant Miquel, excepte algun acte cultural i religiós puntual que comptarà com sempre amb totes les mesures anti COVID establides per a esta mena d'activitats.